b"\n_START_ARTICLE_\nAmadeu Ferr\xc3\xa9\n_START_SECTION_\nBiografia\n_START_PARAGRAPH_\nEstudia dibuix, joieria, cer\xc3\xa0mica i escultura a l'Escola Massana de Barcelona. Els seus coneixements de la cultura i la mitologia cl\xc3\xa0ssica aix\xc3\xad com del m\xc3\xb3n oper\xc3\xadstic i teatral, unit a la seva capacitat de creaci\xc3\xb3 i de realitzaci\xc3\xb3, fan que s'especialitzi professionalment en diferents disciplines aplicades al m\xc3\xb3n de les arts esc\xc3\xa8niques._NEWLINE_A partir de l'any 1983 treballa com a creador, dissenyador i realitzador de les seves obres, com a realitzador dels _NEWLINE_dissenys d'altri i com a docent. Treballa per a diferents espectacles, tant de teatre com de cinema, per a directors, dissenyadors i institucions com ara: Gran Teatre del Liceu de Barcelona, Teatre Nacional de Catalunya, Centro Dram\xc3\xa1tico Nacional de Madrid, Compa\xc3\xb1\xc3\xada Nacional de Teatro Cl\xc3\xa1sico de Madrid, Teatro de la Zarzuela de Madrid, Palau de les Arts de Val\xc3\xa8ncia, Grand Th\xc3\xa9\xc3\xa2tre de Gen\xc3\xa8ve, Acte\xc3\xb3n, Elsinor, Gest Music, Kanzaman productions, Frederic Roda, Ivonne Blake, Ram\xc3\xb3n B. Ivars, Lindsay Kemp i Ram\xc3\xb3n Sim\xc3\xb3.\n_START_SECTION_\nExposici\xc3\xb3\n_START_PARAGRAPH_\nEl 2010 el MAE li va dedicar una exposici\xc3\xb3 retrospectiva."